stanford-oval/wikipedia huggingface dataset:
วีระเดช ใจเสรี
ตำแหน่งหน้าที่ต่าง ๆ > เขตมิสซังท่าแร่-หนองแสง

ค.ศ. 1992 — ได้รับแต่งตั้งเป็นผู้ช่วยอธิการโบสถ์รองอาสนวิหารนักบุญอันนา หนองแสง จังหวัดนครพนม
ค.ศ. 1993 ถึง ค.ศ. 1994 — ได้รับแต่งตั้งเป็นอธิการโบสถ์นักบุญยอแซฟ คำเกิ้ม และอธิการโบสถ์นักบุญลอเรนซ์ ภูคำ และกลุ่มคริตสชน ท่าค้อ นครพนม
ค.ศ. 1995 ถึง ค.ศ. 1996 — ศึกษาต่อที่กรุงโรม อิตาลี  วิชาเทววิทยาพระคัมภีร์
ค.ศ. 1997 — ผู้ให้การอบรมสามเณราลัยแม่พระฟาติมา ท่าแร่ สกลนคร
ค.ศ. 1998 ถึง ค.ศ. 2008 — อธิการสามเณราลัยแม่พระฟาติมา ท่าแร่ จังหวัดสกลนคร
ค.ศ. 2009 ถึง ค.ศ. 2013 — อุปมุขนายกและอธิการโบสถ์พระหฤทัยคู่ จังหวัดสกลนคร
ค.ศ. 2014 ถึง ค.ศ. 2018 — อุปมุขนายกและอธิการโบสถ์อาสนวิหารอัครเทวดามีคาแอล ท่าแร่ จังหวัดสกลนคร
ค.ศ. 2018 ถึง ค.ศ. 2020 — อุปมุขนายกและอธิการโบสถ์สักการสถานพระมารดาแห่งมรณสักขี สองคอน จังหวัดมุกดาหาร
13 พฤษภาคม ค.ศ. 2020 — ได้รับแต่งตั้งเป็นอัครมุขนายกมิสซังโรมันคาทอลิกท่าแร่-หนองแสง
ตำแหน่งหน้าที่ต่าง ๆ > สภาประมุขแห่งบาทหลวงโรมันคาทอลิกแห่งประเทศไทย

ค.ศ. 2020 ถึง ปัจจุบัน — สมาชิกสภาประมุขแห่งบาทหลวงโรมันคาทอลิกแห่งประเทศไทย
1 ตุลาคม ค.ศ. 2021 ถึง ปัจจุบัน — รองประธานสภาประมุขแห่งบาทหลวงโรมันคาทอลิกแห่งประเทศไทย
ตำแหน่งหน้าที่ต่าง ๆ > สภาการศึกษาคาทอลิกแห่งประเทศไทย

ค.ศ. 2020 ถึง ปัจจุบัน — ประธานสภาการศึกษาคาทอลิกแห่งประเทศไทย
พิธีอภิเษกอัครมุขนายกมิสซังท่าแร่-หนองแสง

สมเด็จพระสันตะปาปาฟรานซิส ทรงสถาปนาบาทหลวงวีระเดชเป็นอัครมุขนายกมิสซังท่าแร่-หนองแสง และรับการอภิเษกเมื่อวันที่ 15 สิงหาคม ค.ศ. 2020 ณ อาสนวิหารอัครเทวดามีคาแอล ท่าแร่ จังหวัดสกลนคร โดยมีพระคุณเจ้าหลุยส์ จำเนียร สันติสุขนิรันดร์ อัครมุขนายกกิตติคุณ เป็นประธานในพิธีและเป็นผู้อภิเษก โดยมีอาร์ชบิชอป เปาโล ชัง อิน-นัม เอกอัครสมณทูตสันตะสำนักประจำประเทศไทย และพระคุณเจ้าฟิลิป บรรจง ไชยรา มุขนายกมิสซังโรมันคาทอลิกอุบลราชธานีเป็นผู้ร่วมอภิเษก
คติพจน์

Ad Dei Gloriam แปลว่า “เพื่อพระเกียรติมงคลของพระเป็นเจ้า และความรอดของวิญญาณทั้งหลาย”
มาลินีมงคล อมาตยกุล

| มาลินีมงคล อมาตยกุล |
| --- | --- |

เกิด: หม่อมเจ้ามาลินีมงคล ยุคล 24 มิถุนายน พ.ศ. 2483 วังลดาวัลย์ จังหวัดพระนคร ประเทศไทย
เสียชีวิต: 11 มิถุนายน พ.ศ. 2565 (81 ปี) กรุงเทพมหานคร ประเทศไทย
คู่สมรส: อรุณ อมาตยกุล
บิดามารดา: พระเจ้าวรวงศ์เธอ พระองค์เจ้าอนุสรมงคลการ หม่อมอุบล ยุคล ณ อยุธยา
ลายมือชื่อ

มาลินีมงคล อมาตยกุล (เดิม: หม่อมเจ้ามาลินีมงคล ยุคล; 24 มิถุนายน พ.ศ. 2483 - 11 มิถุนายน พ.ศ. 2565)  มีพระนามลำลองว่า ท่านหญิงหยอย เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยา และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว
ประวัติ

หม่อมเจ้ามาลินีมงคล ยุคล มีพระนามลำลองว่า ท่านหญิงหยอย เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยา ประสูติเมื่อวันที่ 24 มิถุนายน พ.ศ. 2483 ณ วังลดาวัลย์ (ปัจจุบันเป็นที่ทำการสำนักงานทรัพย์สินพระมหากษัตริย์) มีอนุชาและขนิษฐาสี่องค์ คือ ปัทมนรังษี เสนาณรงค์ (เดิม: หม่อมเจ้าปัทมนรังษี ยุคล) หม่อมเจ้าชาตรีเฉลิม ยุคล, หม่อมเจ้าจุลเจิม ยุคล และหม่อมเจ้านภดลเฉลิมศรี ยุคล
หม่อมเจ้ามาลินีมงคลทรงศึกษาขั้นต้นที่โรงเรียนวัฒนาวิทยาลัย และต่อชั้นมัธยมที่เซนต์โยเซฟคอนแวนต์ เมื่อสำเร็จการศึกษาได้ทรงศึกษาต่อที่สวิตเซอร์แลนด์ พร้อมกับหม่อมเจ้าจันทรจรัสศรี ยุคล, หม่อมเจ้าภุมรีภิรมย์ ยุคล และหม่อมเจ้าปัทมนรังษี ยุคล เชษฐภคินีและขนิษฐา โดยต้องเสด็จไปเรียนภาษาฝรั่งเศสที่เพรอัลพินาก่อนหนึ่งปี หลังจากนั้นจึงทรงศึกษาในสาขาที่แต่ละองค์สนทัย หม่อมเจ้ามาลินีมงคลทรงศึกษาวิชาอนุบาล ทั้งสี่องค์เป็นนักเรียนในพระอุปการะของสมเด็จพระศรีนครินทราบรมราชชนนี ที่ประทับอยู่ ณ เมืองโลซาน การที่ทรงศึกษาอยู่ที่โลซาน ก็ทำให้มีโอกาสได้เข้าเฝ้าฯ บ่อย ๆ
ชีวิตส่วนองค์

หม่อมเจ้ามาลินีมงคลทรงกราบบังคมทูลลาออกจากฐานันดรศักดิ์เมื่อเดือนสิงหาคม พ.ศ. 2512 เพื่อสมรสกับรองศาสตราจารย์ นายแพทย์อรุณ อมาตยกุล สูตินรีแพทย์และอาจารย์แพทย์ในโรงพยาบาลจุฬาลงกรณ์ สภากาชาดไทย ซึ่งเป็นแพทย์ประจำครอบครัว ใช้ชีวิตอยู่ด้วยกัน 27 ปี สามีก็ถึงแก่กรรม
ท่านหญิงมาลินีมงคลกลับมาเป็นอาจารย์ใหญ่ที่โรงเรียนอนุบาลยุคลธร โดยปัทมนรังษี เสนาณรงค์ เป็นผู้จัดการ โรงเรียนนี้ตั้งขึ้นเมื่อปี พ.ศ. 2505 โดยพระเจ้าวรวงศ์เธอ พระองค์เจ้าอนุสรมงคลการ และหม่อมอุบล ยุคล ณ อยุธยา เมื่อแรกตั้งอยู่บริเวณวังของพระเจ้าวรวงศ์เธอ พระองค์เจ้าเฉลิมเขตรมงคล ย่านสุขุมวิท ภายหลังย้ายมาที่ถนนกรุงเทพกรีฑา โดยย้ายตามกันมาทั้งวัง เมื่อปี พ.ศ. 2534
ท่านหญิงมาลินีมงคลวางมือจากงานโรงเรียน โดยมีภาคิไนย คือปัทมวดี เสนาณรงค์ (ธิดาของปัทมนรังษี เสนาณรงค์) เป็นผู้สืบทอดกิจการ
เมื่อวันที่ 22 กรกฎาคม พ.ศ. 2564 ราชกิจจานุเบกษาเผยแพร่ประกาศศาลเยาวชนและครอบครัวกลาง (สาขามีนบุรี) มีคําสั่งให้ท่านหญิงมาลินีมงคล อมาตยกุล เป็นคนไร้ความสามารถ และให้อยู่ในความอนุบาลของนัองสาวคือหม่อมเจ้านภดลเฉลิมศรี ยุคล
ท่านหญิงมาลินีมงคล อมาตยกุล สิ้นชีพิตักษัยช่วงเช้ามืดของวันที่ 11 มิถุนายน พ.ศ. 2565 ณ โรงพยาบาลจุฬาลงกรณ์ สภากาชาดไทย สิริชันษา 81 ปี พระบาทสมเด็จพระเจ้าอยู่หัวทรงพระกรุณาโปรดเกล้าฯ พระราชทานน้ำหลวงสรงศพ หีบทองทึบประกอบศพ กับทั้งพระราชทานพวงมาลาหลวง และทรงรับศพไว้ในพระบรมราชานุเคราะห์เป็นเวลา 7 วัน
แหล่งข้อมูลอื่น

หม่อมเจ้ามาลินีมงคล อมาตยกุล (ยุคล) ชีวิตและความทรงจำแสนงาม เก็บถาวร 2007-09-26 ที่ เวย์แบ็กแมชชีน โดย เบญจวรรณ มนัสไพบูลย์
คณะผู้บริหารและครู โรงเรียนอนุบาลยุคลธร เก็บถาวร 2007-09-28 ที่ เวย์แบ็กแมชชีน
เขตหลัวหู

| เขตหลัวหู 罗湖区 |
| --- | --- |
เขต

th
เขตหลัวหู (กลางล่าง, สีม่วง) ในเชินเจิ้น
ประเทศ: จีน
มณฑล: กวางตุ้ง
นครระดับกิ่งมณฑล: เชินเจิ้น
พื้นที่
 • ทั้งหมด: 78.89 ตร.กม. (30.46 ตร.ไมล์)
ประชากร (2012): 936,400 คน
เขตเวลา: UTC+8 (มาตรฐานจีน)
เขตหลัวหู (จีนตัวย่อ: 罗湖; จีนตัวเต็ม: 羅湖; พินอิน: Luóhú) เป็นเขตของเชินเจิ้น มณฑลกวางตุ้ง ประเทศจีน เป็นหนึ่งในสี่เขตในเขตเศรษฐกิจพิเศษเชินเจิ้น ตั้งอยู่ทางเหนือของเขตดินแดนใหม่ของฮ่องกง และติดกับแม่น้ำเชินเจิ้นทางตอนใต้ โดยรอบล้อมด้วยเขตฝูเถียน เขตหลงฮว่า เขตหลงกัง และเขตหยันเถียน มีพื้นที่ทั้งหมด 78.89 ตารางกิโลเมตร และจากการสำมะโนประชากรในปี ค.ศ. 2018 มีประชากร 1,039,900 คน
ประวัติ

เขตหลัวหูเป็นเขตแรกของเชินเจิ้น ก่อตั้งขึ้นในเดือนตุลาคม ค.ศ. 1979 ในช่วงแรกของการก่อสร้างเขตมีการปรับระดับเนินเขาหลายแห่งเพื่อสร้างสิ่งอำนวยความสะดวกด้านโครงสร้างพื้นฐาน ในเดือนพฤศจิกายน ค.ศ. 1997 ได้มีจัดตั้งเขตหยันเถียนขึ้นเป็นเขตปกครองอิสระ
ภูมิอากาศ

| ข้อมูลภูมิอากาศของเขตหลัวหู (1971–2000)> เดือน | ข้อมูลภูมิอากาศของเขตหลัวหู (1971–2000)> ม.ค. | ข้อมูลภูมิอากาศของเขตหลัวหู (1971–2000)> ก.พ. | ข้อมูลภูมิอากาศของเขตหลัวหู (1971–2000)> มี.ค. | ข้อมูลภูมิอากาศของเขตหลัวหู (1971–2000)> เม.ย. | ข้อมูลภูมิอากาศของเขตหลัวหู (1971–2000)> พ.ค. | ข้อมูลภูมิอากาศของเขตหลัวหู (1971–2000)> มิ.ย. | ข้อมูลภูมิอากาศของเขตหลัวหู (1971–2000)> ก.ค. | ข้อมูลภูมิอากาศของเขตหลัวหู (1971–2000)> ส.ค. | ข้อมูลภูมิอากาศของเขตหลัวหู (1971–2000)> ก.ย. | ข้อมูลภูมิอากาศของเขตหลัวหู (1971–2000)> ต.ค. | ข้อมูลภูมิอากาศของเขตหลัวหู (1971–2000)> พ.ย. | ข้อมูลภูมิอากาศของเขตหลัวหู (1971–2000)> ธ.ค. | ข้อมูลภูมิอากาศของเขตหลัวหู (1971–2000)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 19.7 (67.5) | 19.7 (67.5) | 22.7 (72.9) | 26.3 (79.3) | 29.3 (84.7) | 31.1 (88) | 32.2 (90) | 32.0 (89.6) | 31.2 (88.2) | 28.9 (84) | 25.1 (77.2) | 21.5 (70.7) | 26.6 (79.9) |
| อุณหภูมิเฉลี่ยแต่ละวัน °C (°F) | 14.9 (58.8) | 15.5 (59.9) | 18.7 (65.7) | 22.5 (72.5) | 25.7 (78.3) | 27.8 (82) | 28.6 (83.5) | 28.2 (82.8) | 27.2 (81) | 24.7 (76.5) | 20.4 (68.7) | 16.4 (61.5) | 22.55 (72.59) |
| อุณหภูมิต่ำสุดเฉลี่ย  °C (°F) | 11.7 (53.1) | 12.7 (54.9) | 16.0 (60.8) | 19.9 (67.8) | 23.2 (73.8) | 25.2 (77.4) | 25.7 (78.3) | 25.5 (77.9) | 24.3 (75.7) | 21.6 (70.9) | 17.1 (62.8) | 12.9 (55.2) | 19.7 (67.5) |
| ปริมาณฝน มม (นิ้ว) | 29.8 (1.173) | 44.1 (1.736) | 67.5 (2.657) | 173.6 (6.835) | 238.5 (9.39) | 296.4 (11.669) | 339.3 (13.358) | 368.0 (14.488) | 238.2 (9.378) | 99.4 (3.913) | 37.4 (1.472) | 34.2 (1.346) | 1,966.4 (77.417) |
| ความชื้นร้อยละ | 71.7 | 76.8 | 79.5 | 81.0 | 81.7 | 81.8 | 80.5 | 81.8 | 78.8 | 72.4 | 68.4 | 67.1 | 76.8 |
| วันที่มีฝนตกโดยเฉลี่ย (≥ 0.1 mm) | 7.07 | 10.07 | 10.77 | 12.73 | 15.60 | 18.47 | 17.00 | 18.30 | 14.83 | 7.63 | 5.63 | 5.97 | 144.07 |
| จำนวนชั่วโมงที่มีแดด | 147.9 | 98.8 | 101.4 | 110.2 | 149.8 | 173.6 | 220.0 | 188.6 | 181.2 | 199.5 | 184.3 | 178.5 | 1,933.8 |
แหล่งที่มา: 21CMA
แหล่งข้อมูลอื่น

เว็บไซต์สำนักงานรัฐบาลประชาชนเขตเชินเจิ้นหลัวหู
Shopping in Dongmen. StartInChina.com.
22°32′44″N 114°07′44″E﻿ / ﻿22.5456°N 114.129°E﻿ / 22.5456; 114.129
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ
เผ่าภูมิ โรจนสกุล

| เผ่าภูมิ โรจนสกุลป> ม. |
| --- | --- |

รัฐมนตรีช่วยว่าการกระทรวงการคลัง
อยู่ในวาระ
เริ่มดำรงตำแหน่ง  27 เมษายน พ.ศ. 2567 (315 วัน)ดำรงตำแหน่งร่วมกับ  จุลพันธ์ อมรวิวัฒน์
นายกรัฐมนตรี: เศรษฐา ทวีสิน แพทองธาร ชินวัตร
รัฐมนตรีว่าการ: พิชัย ชุณหวชิร
ก่อนหน้า: สันติ พร้อมพัฒน์
รองหัวหน้าพรรคเพื่อไทย
อยู่ในวาระ
เริ่มดำรงตำแหน่ง  27 ตุลาคม พ.ศ. 2566 (1 ปี 132 วัน)
รองเลขาธิการพรรคเพื่อไทย
ดำรงตำแหน่ง 28 ตุลาคม พ.ศ. 2561 – 26 ตุลาคม พ.ศ. 2566  (4 ปี 11 เดือน 29 วัน)
 
ข้อมูลส่วนบุคคล
เกิด: 22 กุมภาพันธ์ พ.ศ. 2526 (42 ปี) กรุงเทพมหานคร ประเทศไทย
พรรคการเมือง: เพื่อไทย (2554–ปัจจุบัน)
ศิษย์เก่า: มหาวิทยาลัยเกษตรศาสตร์ มหาวิทยาลัยแมสซาชูเซตส์ บอสตัน มหาวิทยาลัยอิลลินอย ชิคาโก
ชื่อเล่น: อ๊อฟ

เผ่าภูมิ โรจนสกุล (เกิด 22 กุมภาพันธ์ พ.ศ. 2526) เป็นนักเศรษฐศาสตร์และนักการเมืองชาวไทย ปัจจุบันดำรงตำแหน่งรัฐมนตรีช่วยว่าการกระทรวงการคลัง ในรัฐบาลแพทองธาร ชินวัตร รองหัวหน้าพรรคเพื่อไทย และเป็นหนึ่งในบุคคลสำคัญที่ผลักดันโครงการเติมเงินผ่านกระเป๋าเงินดิจิทัล 10,000 บาท โครงการธนาคารไร้สาขา (Virtual Bank) โครงการสถาบันค้ำประกันเครดิตแห่งชาติ (NaCGA) ร่าง พ.ร.บ.ศูนย์กลางการประกอบธุรกิจทางการเงิน (Financial Hub) สลากกองทุนการออมแห่งชาติ (หวยเกษียณ)
ประวัติ

ดร.เผ่าภูมิ โรจนสกุล เกิดเมื่อวันที่ 22 กุมภาพันธ์ พ.ศ. 2526 สำเร็จการศึกษาระดับปริญญาตรีจากคณะวิศวกรรมศาสตร์ มหาวิทยาลัยเกษตรศาสตร์ จากนั้นได้ไปศึกษาต่อที่สหรัฐ สำเร็จการศึกษาระดับปริญญาโทใบที่ 1 จากคณะบริหารธุรกิจ มหาวิทยาลัยแมสซาชูเซตส์ บอสตัน, ปริญญาโทใบที่ 2 และปริญญาเอก ด้านจากคณะเศรษฐศาสตร์ จากมหาวิทยาลัยอิลลินอย ชิคาโก
ประวัติ > การทำงานในพรรค

หลังจบการศึกษาจากต่างประเทศ เผ่าภูมิได้เข้ารับราชการที่สำนักนโยบายระบบการเงินและสถาบันการเงิน สำนักงานเศรษฐกิจการคลัง กระทรวงการคลัง  ก่อนจะมีบุคคลชักชวนให้เข้ามาทำงานการเมืองในพรรคเพื่อไทย โดยเข้ามาเป็นทีมงานของภูมิธรรม เวชยชัย รองหัวหน้าพรรค ตั้งแต่สมัยเป็นเลขาธิการพรรค และในช่วงรัฐบาลยิ่งลักษณ์ ชินวัตร ก่อนเกิดรัฐประหารในประเทศไทย พ.ศ. 2557 จากนั้นในปี พ.ศ. 2561 ได้รับเลือกให้เป็นรองเลขาธิการพรรค และดำรงตำแหน่งนี้ติดต่อกัน 4 สมัย (พ.ศ. 2561, พ.ศ. 2562, พ.ศ. 2563 และ พ.ศ. 2564) ก่อนจะขยับขึ้นมาดำรงตำแหน่งรองหัวหน้าพรรคในปี พ.ศ. 2566
ประวัติ > การทำงานในพรรค > ตำแหน่งในพรรค

รองหัวหน้าพรรคเพื่อไทย
รองเลขาธิการพรรคเพื่อไทย (4 สมัย)
ผู้อำนวยการศูนย์นโยบาย พรรคเพื่อไทย
กรรมการและเลขานุการกรรมการนโยบายและวิชาการพรรคเพื่อไทย
ประธานกรรมการนโยบายด้านแรงงานพรรคเพื่อไทย
เลขาธิการคณะกรรมการพรรคร่วมฝ่ายค้านและการมีส่วนร่วมของประชาชน (ฝ่ายค้านเพื่อประชาชน)
กรรมการ เลขานุการ และโฆษกคณะกรรมการด้านเศรษฐกิจ พรรคเพื่อไทย
ประวัติ > การทำงานทางการเมือง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เผ่าภูมิได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อลำดับที่ 33 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เผ่าภูมิได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่ออีกครั้ง โดยขยับไปอยู่ในลำดับที่ 89 ซึ่งก็ไม่ได้รับเลือกตั้งอีกครั้ง ต่อมาเมื่อวันที่ 12 กันยายน พ.ศ. 2566 ที่ประชุมคณะรัฐมนตรีไทย คณะที่ 63 มีมติเห็นชอบให้แต่งตั้งเผ่าภูมิดำรงตำแหน่งเลขานุการรัฐมนตรีว่าการกระทรวงการคลัง (เศรษฐา ทวีสิน)
เผ่าภูมิเป็นหนึ่งในบุคคลสำคัญที่ผลักดัน สื่อสาร และประชาสัมพันธ์นโยบายต่าง ๆ ของพรรคเพื่อไทย ที่ถูกผลักดันเป็นนโยบายของรัฐบาลเศรษฐา ทวีสิน รวมถึงเป็นกรรมการในคณะกรรมการนโยบายโครงการเติมเงินผ่านกระเป๋าเงินดิจิทัล 10,000 บาท
ต่อมาเมื่อวันที่ 27 เมษายน พ.ศ. 2567 มีพระบรมราชโองการโปรดเกล้าฯ แต่งตั้งให้เผ่าภูมิเป็นรัฐมนตรีช่วยว่าการกระทรวงการคลัง โดยได้รับมอบหมายให้กำกับดูแลส่วนราชการ รัฐวิสาหกิจ และหน่วยงานในกำกับของรัฐ ดังนี้
กรมธนารักษ์
สำนักงานเศรษฐกิจการคลัง
สำนักงานคณะกรรมการนโยบายรัฐวิสาหกิจ
บริษัท ธนารักษ์พัฒนาสินทรัพย์ จํากัด
ธนาคารเพื่อการส่งออกและนําเข้าแห่งประเทศไทย
กองทุนการออมแห่งชาติ
บรรษัทประกันสินเชื่ออุตสาหกรรมขนาดย่อม
ธนาคารพัฒนาวิสาหกิจขนาดกลางและขนาดย่อมแห่งประเทศไทย
สํานักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)
ต่อมาเมื่อวันที่ 3 กันยายน พ.ศ. 2567 มีพระบรมราชโองการโปรดเกล้าฯ แต่งตั้งให้เผ่าภูมิเป็นรัฐมนตรีช่วยว่าการกระทรวงการคลัง โดยได้รับมอบหมายให้กำกับดูแลส่วนราชการ รัฐวิสาหกิจ และหน่วยงานในกำกับของรัฐ ดังนี้
กรมสรรพสามิต
กรมธนารักษ์
บริษัท ธนารักษ์พัฒนาสินทรัพย์ จํากัด
ธนาคารเพื่อการส่งออกและนําเข้าแห่งประเทศไทย
กองทุนการออมแห่งชาติ
บรรษัทประกันสินเชื่ออุตสาหกรรมขนาดย่อม
ธนาคารพัฒนาวิสาหกิจขนาดกลางและขนาดย่อมแห่งประเทศไทย
สํานักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)
โรงงานไพ่
องค์การสุรา
ดูเพิ่ม

เศรษฐา ทวีสิน
กระทรวงการคลัง
สำนักงานเศรษฐกิจการคลัง
โครงการเติมเงินผ่านกระเป๋าเงินดิจิทัล 10,000 บาท
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

เผ่าภูมิ โรจนสกุล จากเว็บไซต์พรรคเพื่อไทย
Paopoom Rojanasakul - เผ่าภูมิ โรจนสกุล ที่เฟซบุ๊ก
| ก่อนหน้า |  | เผ่าภูมิ โรจนสกุล |  | ถัดไป |
| --- | --- | --- | --- | --- |
| จุลพันธ์ อมรวิวัฒน์ ตนเอง |  |   รัฐมนตรีช่วยว่าการกระทรวงการคลัง  (ครม. 64)  สมัยที่ 2 (3 กันยายน พ.ศ. 2567 - ปัจจุบัน) |  | อยู่ในวาระ |
| สันติ พร้อมพัฒน์ |  |   รัฐมนตรีช่วยว่าการกระทรวงการคลัง  (ครม. 63)  สมัยที่ 1 (27 เมษายน พ.ศ. 2567 – 3 กันยายน พ.ศ. 2567) |  | จุลพันธ์ อมรวิวัฒน์ ตนเอง |
อวัสดา ปกมนตรี

| อวัสดา ปกมนตรี ต> ม., จ.ช. |
| --- | --- |
เกิด: โรงพยาบาลจุฬาลงกรณ์ กรุงเทพมหานคร ประเทศไทย
อาชีพ: นักข่าว พิธีกร รองกงสุลกิตติมศักดิ์ราชอาณาจักรเลโซโทประจำประเทศไทย
คู่สมรส: อภิชาติ สุดแสวง
บุตร: ยศภัทร สุดแสวง
บิดามารดา: วุธจิระ ปกมนตรี หม่อมราชวงศ์กิติวัฒนา ปกมนตรี
ดร.อวัสดา ปกมนตรี  หรือ จอย อดีตผู้ประกาศข่าว ช่อง 9 อ.ส.ม.ท.บุตรสาวของวุธจิระ ปกมนตรี กับหม่อมราชวงศ์กิติวัฒนา ปกมนตรี (ราชสกุลเดิม ไชยันต์) อดีตสมาชิกสภาผู้แทนราษฎรและอดีตรองประธานสภาสตรีแห่งชาติ ในพระบรมราชินูปถัมป์ ธิดาในพระวรวงศ์เธอ พระองค์เจ้าวิวัฒนไชย กับหม่อมเจ้าพัฒนคณนา กิติยากร  มีน้องสาว คือ กีรดี ปกมนตรี
อวัสดา ปกมนตรี  เป็นนักจัดรายการโทรทัศน์และวิทยุ พิธีกร และเป็นผู้บริหารบริษัท ทีวี อาลาคาร์ต จำกัด ที่ดำเนินธุรกิจด้านสื่อสารมวลชนคุณภาพครบวงจรทั้ง โทรทัศน์ วิทยุ และสื่อสิ่งพิมพ์  นอกจากนี้ยังดำรงตำแหน่ง กรรมการผู้ทรงคุณวุฒิสภาการศึกษา และเป็นหนึ่งในคณะกรรมการนักธุรกิจสตรีหอการค้าไทย
ส่วนบริษัท ทีวีอาลาคาร์ต จำกัด ได้รับหน้าที่ที่ปรึกษาประชาสัมพันธ์การเข้าเป็นประชาคมเศรษฐกิจอาเซียน (AEC) ให้กับกรมเจรจาการค้าระหว่างประเทศ กระทรวงพาณิชย์ และยังประกอบธุรกิจให้เช่าอุปกรณ์ออกอากาศ สตูดิโอโทรทัศน์ครบวงจร  รวมทั้งควบคุมการผลิต และออกอากาศรายการให้สถานีโทรทัศน์ผ่านดาวเทียม 24 ชั่วโมง
"มหาดไทยแชนแนล" ให้แก่กระทรวงมหาดไทยอีกด้วย
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงมีพระมหากรุณาธิคุณพระราชทานพรสมรสให้เธอกับ ดร.อภิชาติ สุดแสวง (ปัจจุบันดำรงตำแหน่งกงสุลใหญ่กิตติมศักดิ์ราชอาณาจักรเลโซโทประจำประเทศไทย) เมื่อวันที่ 12 กุมภาพันธ์ พ.ศ. 2555 และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ได้เสด็จร่วมในงานฉลองสมรสเมื่อวันที่ 16 พฤษภาคม พ.ศ. 2555 มีบุตร 1 คน ชื่อ ลัคกี้ ยศภัทร พิธีกรรายการเด็กของช่อง 9
ตำแหน่งงาน

กรรมการผู้ทรงคุณวุฒิ สภาการศึกษา
อนุกรรมการสภาการศึกษาด้านการสื่อสาร และใช้เทคโนโลยีพัฒนาคุณภาพการเรียนรู้
อนุกรรมการสภาการศึกษาเฉพาะกิจด้านการจัดการศึกษาเพื่อก้าวเข้าสู่ประชาคมอาเซียน
กรรมการผู้จัดการบริษัท ทีวี อาลาคาร์ต จำกัด
พิธีกรและเจ้าของรายการข่าวโทรทัศน์  ทางช่อง 3, 11 และ TNN24
การศึกษา

อักษรศาสตรบัณฑิต จุฬาลงกรณ์มหาวิทยาลัย
ปริญญาโท การจัดการภาครัฐและเอกชน คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า)
ประกาศนียบัตรหลักสูตรการบริหารเศรษฐกิจสาธารณะ สำหรับผู้บริหารระดับสูง สถาบันพระปกเกล้า
ประสบการณ์การทำงาน

2555 - ปัจจุบัน ผู้ดำเนินรายการ "ศัพท์สอนรวย" ทางไทยทีวีสีช่อง 3
2554 - ปัจจุบัน ผู้ดำเนินรายการวิเคราะห์ข่าว"หาทางออก The Exit" ทางสทท.11 ทุกวันอาทิตย์ 21.30 - 22.00น.
2551 - ปัจจุบัน ผู้ดำเนินรายการ “เจาะข่าว เล่าความ” ทางสถานีโทรทัศน์ TNN 24 (ทรูวิชั่นส์ 0 7) ทุกวันอาทิตย์ 14.00-15.00น.
2537 - ปัจจุบัน ผู้บรรยายและวิทยากรพิเศษด้านสื่อสารมวลชนขององค์กรต่างๆ อาทิ สมาคมนักวิทยุและโทรทัศน์ แห่งประเทศไทยในพระบรมราชูปถัมภ์ และมหาวิทยาลัยชั้นนำ
2545 - 2553 ผู้ดำเนินรายการข่าวสังคม “Social News”  ทางสถานีโทรทัศน์ สทท. 11 / ทรูวิชั่นส์ 07
2537 - 2551 ผู้ดำเนินรายการและบรรณาธิการ รายการ “ข่าวยามเช้า” ทางสถานีวิทยุ 101 NEWS CHANNEL
2548 - 2550 ผู้อำนวยการผลิต รายการข่าว Family News Alert ทาง UBC 07
2548 - 2550 พิธีกรและเจ้าของ รายการ “รู้ทันหุ้นกับช่อง 11” ทาง สทท. 11
2542 - 2549 ผู้ดำเนินรายการและเจ้าของรายการ “ชั่วโมงนี้...เพื่อคนไทย” (รายการสนทนาเศรษฐกิจและการเมือง)ทางสถานีโทรทัศน์ ITV
2537 - 2545 นักเขียนและคอลัมนิสต์ นิตยสารและหนังสือพิมพ์หลายฉบับ อาทิ แพรว เปรียว ผู้จัดการรายสัปดาห์ ฯลฯ
2530 - 2545 ผู้ประกาศข่าวโมเดิร์นไนน์ทีวี และพิธีกรประจำรายการโทรทัศน์ ตามสถานีโทรทัศน์ช่องต่างๆทั้ง 3,5,7,9,11 และ ITVอาทิ รายการ 60 Minutes  รายการเบาะแส  รายการกรองสถานการณ์  รายการตามไปดู รายการ 5 นี้มีคำตอบ รายการเวทีผู้หญิง รายการ 11 เศรษฐกิจ ฯลฯ
อื่น ๆ

ปัจจุบัน                      อนุกรรมาธิการพัฒนาศักยภาพการเข้าสู่ AEC
2553 - 2554     เลขานุการประจำคณะกรรมาธิการกิจการเด็ก เยาวชน สตรี ผู้สูงอายุ และผู้พิการ สภาผู้แทนราษฎร
2553 - 2554     ที่ปรึกษาประธานกรรมาธิการ คณะกรรมาธิการการต่างประเทศ  สภาผู้แทนราษฎร
2553 - 2554     อนุกรรมาธิการด้านประชาสัมพันธ์ ในคณะกรรมการอำนวยการโครงการตรวจพิสูจน์สารพันธุกรรมเฉลิมพระเกียรติ
2550 - 2552     เลขานุการประจำคณะกรรมาธิการติดตามการบริหารงบประมาณ สภาผู้แทนราษฎร
2550 - 2551     ที่ปรึกษากิตติมศักดิ์ คณะอนุกรรมาธิการติดตามการบริหารงบประมาณ เขตกรุงเทพมหานครและปริมณฑล
2547 - 2550     กรรมการฝ่ายประชาสัมพันธ์ สมาคมนักเรียนเก่าโรงเรียนจิตรลดา
2548 - 2551     ที่ปรึกษาสภาสตรีแห่งชาติในพระบรมราชินูปถัมภ์
2548 - 2549     นักวิชาการประจำคณะกรรมาธิการการพัฒนาการเมือง สภาผู้แทนราษฎร อนุกรรมาธิการส่งเสริมและเผยแพร่การปกครองในระบอบประชาธิปไตย อันมีพระมหากษัตริย์ ทรงเป็นประมุขอนุกรรมาธิการศึกษาปัญหาและอุปสรรคจากการใช้รัฐธรรมนูญ
เกียรติประวัติ

รางวัลสาวเปรียวจากนิตยสาร “เปรียว”
รางวัลโทรทัศน์ทองคำ ผู้ประกาศข่าวหญิงดีเด่น ปี 2537
รางวัลพระราชทานเทพทองผู้ดำเนินรายการวิทยุดีเด่น “รายการข่าวยามเช้า” ทาง 101 NEWS &  TALK FM. ประจำปี 2541 – 2543
รางวัลผู้ใช้ภาษาไทยถูกต้องและชัดเจน  ปี2552
Cadeaux Chic Personality Award 2007
รางวัลหม่อมงามจิตต์ บุรฉัตร สาขาผู้ดำเนินรายการโทรทัศน์ดีเด่น ปี 2553
รางวัลพระราชทานเทพทอง ผู้ดำเนินรายการวิเคราะห์ข่าวโทรทัศน์ดีเด่นปี 2554
1ใน 500 บุคคลชั้นนำ “The 500 List of Thailand's who's who” โดยนิตยสาร Thailand Tatler ประจำปี 2007-2011
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พระมหาคณาจารย์จีนธรรมสมาธิวัตร (เย็นเต็ก)

| พระมหาคณาจารย์จีนธรรมสมาธิวัตร ( เย็นเต็ก) |
| --- | --- |

ส่วนบุคคล
เกิด: 25 มีนาคม พ.ศ. 2479 จังหวัดกาญจนบุรี
มรณภาพ: 30 มีนาคม พ.ศ. 2566 โรงพยาบาลศิริราชปิยมหาราชการุณย์ กรุงเทพมหานคร (87 ปี)
นิกาย: คณะสงฆ์จีนนิกายแห่งประเทศไทย
ตำแหน่งชั้นสูง
ที่อยู่: วัดโพธิ์แมนคุณาราม กรุงเทพมหานคร
อุปสมบท: 7 พฤษภาคม พ.ศ. 2500
พรรษา: 66
ตำแหน่ง: เจ้าคณะใหญ่จีนนิกาย เจ้าอาวาสวัดโพธิ์แมนคุณาราม เจ้าอาวาสวัดหมื่นพุทธเมตตาคุณาราม  รักษาการเจ้าอาวาสวัดพุทธคุณ
พระมหาคณาจารย์จีนธรรมสมาธิวัตร (เย็นเต็ก) (จีน: 仁得 สำเนียงจีนกลางออกเสียงว่า "เหรินเต๋อ" พินอิน: Rén Dé) เป็นพระภิกษุนิกายมหายาน ชาวไทยเชื้อสายจีนกวางตุ้ง เจ้าคณะใหญ่คณะสงฆ์จีนนิกายแห่งประเทศไทย รูปที่ 7 ประธานคณะกรรมการสงฆ์จีนนิกาย เจ้าอาวาสวัดโพธิ์แมนคุณาราม ปฐมบูรพาจารย์วัดหมื่นพุทธเมตตาคุณาราม และวัดพุทธคุณ
ประวัติ

พระมหาคณาจารย์จีนธรรมสมาธิวัตร ท่านมีนามเดิมว่า วีระ โพธิชาญประเสริฐ เป็นชาวจังหวัดกาญจนบุรี เกิดปี พ.ศ. 2479 เป็นบุตรของนายเกียดและนางตวน แซ่ตั้ง
วันที่ 7 พฤษภาคม พ.ศ. 2500 ท่านได้เข้าบรรพชาอุปสมบทที่วัดโพธิ์เย็น (สังกัดจีนนิกาย) อำเภอท่ามะกา จังหวัดกาญจนบุรี โดยพระมหาคณาจารย์จีนธรรมสมาธิวัตร (โพธิ์แจ้ง) เป็นพระอุปัชฌาย์ ได้รับฉายาทางธรรมว่า เย็นเต็ก หลังอุปสมบทได้ศึกษาปฏิบัติธรรมกับพระอุปัชฌาย์ และช่วยเหลือท่านสร้างวัดโพธิ์แมนคุณารามจนสำเร็จ เมื่อพระอุปัชฌาย์มรณภาพในปี พ.ศ. 2529 ท่านได้รับตำแหน่งเจ้าอาวาสสืบต่อมา
พระมหาคณาจารย์จีนธรรมสมาธิวัตร ถึงแก่มรณภาพด้วยอาการสงบ ณ โรงพยาบาลศิริราชปิยมหาราชการุณย์ วันพฤหัสบดี ที่ 30 มีนาคม พ.ศ. 2566 เวลา 10 นาฬิกา 50 นาที  สิริอายุ 87 ปี พรรษา 65
ตำแหน่งบริหารการปกครอง

พ.ศ. 2511 เป็นรองเจ้าอาวาสวัดโพธิ์แมนคุณาราม
พ.ศ. 2512 เป็นพระอุปัชฌาย์
พ.ศ. 2513 เป็นผู้ช่วยปลัดซ้ายจีนนิกาย
พ.ศ. 2516 เป็นกรรมการสงฆ์จีนนิกาย
พ.ศ. 2521 เป็นรองประธานคณะกรรมการสงฆ์จีนนิกายและเลขานุการเจ้าคณะใหญ่จีนนิกาย
พ.ศ. 2525 เป็นรองเจ้าคณะใหญ่จีนนิกาย
พ.ศ. 2529 ปฏิบัติหน้าที่แทนเจ้าคณะใหญ่จีนนิกาย
พ.ศ. 2529 ปฏิบัติหน้าที่แทนเจ้าอาวาสวัดโพธิ์แมนคุณาราม
พ.ศ. 2530 เป็นเจ้าคณะใหญ่จีนนิกาย
พ.ศ. 2530 เป็นประธานคณะกรรมการสงฆ์จีนนิกาย
พ.ศ. 2530 เป็นเจ้าอาวาสวัดโพธิ์แมนคุณาราม
พ.ศ. 2540 เป็นผู้รักษาการแทนเจ้าอาวาสวัดหมื่นพุทธเมตตาคุณาราม
สมณศักดิ์

พ.ศ. 2511 ได้รับแต่งตั้งเป็นหลวงจีนวินัยธร (เย็นเต็ก) คณานุกรมในพระคณาจารย์จีนธรรมสมาธิวัตร (โพธิ์แจ้ง)
พ.ศ. 2513 ได้รับพระราชทานสัญญาบัตรตั้งสมณศักดิ์เป็น หลวงจีนธรรมรักษ์จีนประจิต ผู้ช่วยปลัดซ้าย
พ.ศ. 2525 ได้รับพระราชทานสัญญาบัตรตั้งสมณศักดิ์เป็น พระอาจารย์จีนธรรมคณาธิการ ไพศาลสมณกิจ ตั้งคณานุกรมได้ 3 รูป (เสมอพระราชาคณะชั้นสามัญ)
พ.ศ. 2530 ได้รับพระราชทานสัญญาบัตรตั้งสมณศักดิ์เป็น พระคณาจารย์จีนธรรมสมาธิวัตร พุทธบริษัทจีนเนตา ตั้งคณานุกรมได้ 5 รูป (เสมอพระราชาคณะชั้นเทพ)
พ.ศ. 2535 ได้รับพระราชทานสัญญาบัตรตั้งสมณศักดิ์เป็น พระคณาจารย์จีนธรรมสมาธิวัตร พุทธบริษัทจีนวิเนตา สาธุชนธรรมประสิทธิ์ บรมนริศรานุวัตร ตั้งคณานุกรมได้ 5 รูป (เสมอพระราชาคณะชั้นเทพพิเศษ)
พ.ศ. 2539 ได้รับพระราชทานสัญญาบัตรตั้งสมณศักดิ์เป็น พระคณาจารย์จีนธรรมสมาธิวัตร พุทธบริษัทจีนพิเนต วิเทศธรรมประสิทธิ์ บรมนริศรานุวัตร ตั้งคณานุกรมได้ 6 รูป (เสมอพระราชาคณะชั้นธรรม)
พ.ศ. 2542 - ได้รับพระราชทานสัญญาบัตรเลื่อนสมณศักดิ์เป็น พระมหาคณาจารย์จีนธรรมสมาธิวัตร พุทธบริษัทจีนพิเนต วิเทศธรรมประสาท นวกิจพิลาสประยุกต์ ทำนุกจีนประชาวิสิฐ มีคณานุศักดิ์ตั้งคณานุกรมได้ 6 รูป (เสมอพระราชาคณะชั้นธรรมพิเศษ)
พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานโกศโถ เป็นเกียรติยศแก่ศพพระมหาคณาจารย์จีนธรรมสมาธิวัตร (เย็นเต็ก) ประดิษฐาน ณ วัดโพธิ์แมนคุณาราม กรุงเทพฯ
โตโยต้า คราวน์ มาเจสตา

| โตโยต้า คราวน์ มาเจสตา |
| --- | --- |

ภาพรวม
บริษัทผู้ผลิต: โตโยต้า
เริ่มผลิตเมื่อ: พ.ศ. 2534–2561
ตัวถังและช่วงล่าง
ประเภท: รถยนต์นั่งประเภทหรูหราขนาดใหญ่
รูปแบบตัวถัง: รถเก๋ง 4 ประตู
รุ่นที่คล้ายกัน: โตโยต้า คราวน์   โตโยต้า อริสโต โตโยต้า เซ็นทูรี
ระยะเหตุการณ์
รุ่นก่อนหน้า: โตโยต้า คราวน์ โรยัล ซาลูน จี (พ.ศ. 2532)
รุ่นต่อไป: โตโยต้า คราวน์ G-Executive (พ.ศ. 2561)
โตโยต้า คราวน์ มาเจสตา (อังกฤษ: Toyota Crown Majesta) เป็นรถยนต์นั่งประเภทหรูหราขนาดใหญ่ (Full-size Luxury Car) และเป็นรถธง (รถรุ่นที่ได้ชื่อว่าดีที่สุด มีชื่อเสียงเกียรติยศมากที่สุด) ของโตโยต้า
เดิมทีนั้น คราวน์ มาเจสตา เป็นส่วนหนึ่งของโตโยต้า คราวน์ โดยเป็นรถเกรดสูงที่สุดของคราวน์ คือ Toyota Crown Saloon G ต่อมา โตโยต้าจึงได้แยก Saloon G ออกมาเป็นรถรุ่นใหม่ของโตโยต้า คือ โตโยต้า คราวน์ มาเจสตา โดยใช้ชื่อที่ใกล้เคียงกับของเดิม เพื่อให้รู้ว่า "แตกหน่อ" ออกมาจากคราวน์ แต่คราวน์ มาเจสตา มีเอกลักษณ์เฉพาะที่แตกต่างจากคราวน์อย่าง(เกือบจะ)สิ้นเชิง ในการตกแต่งภายในของรถ แต่รูปลักษณ์ภายนอกของรถนั้นดูคล้ายคลึงกัน
ปัจจุบัน คราวน์ มาเจสตา ได้รับการพัฒนาความหรูหราและความล้ำยุคเข้าไปเต็มพิกัด จนสามารถเปรียบเทียบได้กับ บีเอ็มดับเบิลยู 7 ซีรีส์, เมอร์เซเดส-เบนซ์ เอส-คลาส และรถระดับมหาเจ้าสัวอื่นๆ อีกหลายรุ่น และเป็นรุ่นที่มีราคาสูงที่สุดเป็นอันดับที่ 2 ของโตโยต้า รองจาก โตโยต้า เซนจูรี ซึ่งเป็นรถหรูระดับประมุขแห่งรัฐ